Miestne zastupiteľstvo mestskej časti Bratislava-Petržalka

Materiál na rokovanie Miestneho zastupiteľstva 
mestskej časti Bratislava-Petržalka konaného
dňa 30. septembra 2008     

Materiál číslo: 219/2008

K bodu: Žiadosti o odpustenie poplatkov z omeškania úhrady nájomného a plnení poskytovaných s užívaním bytu_________________________________________

Predkladá :	Návrh uznesenia :

Marián Miškanin	tvorí príloha č. 1
prednosta 	

	 

	

Prerokované :

v miestnej rade
dňa  16. 09. 2008

Spracoval :

Marta Kvasnicová
oddelenie bytové

Príloha č. 1

Návrh uznesenia

Miestne zastupiteľstvo mestskej časti Bratislava-Petržalka

n e s c h v a ľ u j e

odpustenie poplatkov z omeškania úhrady nájomného a plnení poskytovaných užívaním bytu žiadateľovi :

p. Tiborovi Benkóczimu, Rovniankova 13, byt č. 18

p. Mgr. Lade Kuzminovej, Wolkrova 45, byt č. 18

p. Jaroslavovi Pařenicovi a Eve Pařenicovej, Budatínska 17, byt č. 32

1

Dôvodová  správa

Tibor Benkóczy požiadal o odpustenie poplatkov z omeškania úhrady nájomného a plnení poskytovaných s užívaním bytu v Bratislave, Rovniankova 13, byt č. 18. Z poplatkov z omeškania žiadateľ nevyplatil žiadnu sumu, takže nesplnil podmienky uznesenia miestneho zastupiteľstva č. 357 zo dňa 01. 10. 2002.
Svoju žiadosť odôvodňuje   tým, že dlh vznikol v dôsledku jeho finančnej núdze.
Celková výška poplatkov z omeškania je  51 243,-  Sk 

Mgr. Lada Kuzminová požiadala o odpustenie poplatkov z omeškania úhrady nájomného a plnení poskytovaných s užívaním bytu v Bratislave, Wolkrova 45, byt č. 18. Z poplatkov z omeškania žiadateľka uhradila sumu vo výške 8 760,- Sk, nevyplatila 10% z celkovej výšky poplatkov z omeškania úhrady nájomného a plnení poskytovaných s užívaním bytu, čím nesplnila podmienky uznesenia miestneho zastupiteľstva č. 357 zo dňa 01. 10. 2002.
Svoju žiadosť odôvodňuje  tým, že nevládze splácať vysokú sumu na poplatkoch z omeškania za byt č.18 na Wolkrovej 45 ako aj tým, že si riadne plní povinnosti vyplývajúce z nájmu bytu č. 90 na Gessayovej 43 v Bratislave, ktorý jej bol prenajatý ako byt náhradný v zmysle rozsudku Okresného súdu Bratislava 5. V byte býva so svojou dospelou dcérou, ktorej príjem nedoložila. 
V prípade odpustenia poplatkov z omeškania za byt na Wolkrovej ul. si chce žiadateľka požiadať o prevod bytu na Gessayovej ul., ktorého je nájomníčkou,  do osobného vlastníctva a vykonať jeho rekonštrukciu.
Celková výška poplatkov z omeškania je 324 021,-  Sk 

Jaroslav Pařenica a Eva Pařenicová  požiadali o odpustenie poplatkov z omeškania úhrady nájomného a plnení poskytovaných s užívaním bytu v Bratislave, Budatínska 17, byt č. 32. Z poplatkov z omeškania žiadatelia uhradili sumu 21 575,- Sk, nevyplatili 10% z celkovej výšky poplatkov z omeškania úhrady nájomného a plnení poskytovaných s užívaním bytu, čím nesplnili podmienky uznesenia miestneho zastupiteľstva č. 357 zo dňa 01. 10. 2002.
Svoju žiadosť odôvodňujú   tým, že uhradili istinu pohľadávky v celej výške a riadne si plnia povinnosti vyplývajúce z nájmu bytu. Taktiež  uhradili sumu 21 575,- Sk z celkovej výšky poplatkov z omeškania úhrady nájomného a služieb spojených s nájmom bytu. 
Po odpustení poplatkov z omeškania chce požiadať o prevod bytu do vlastníctva. 
Celková výška poplatkov z omeškania je 234 643,-  Sk 
Materiál bol prerokovaný na zasadnutí sociálnej a bytovej komisii dňa 19.08.2008 a na zasadnutí finančnej komisie dňa 11.09.2008 stanoviská komisie tvoria prílohu č. 2 a 3 tohto materiálu.
Materiál bol prerokovaný na zasadnutí Miestnej rady mestskej časti Bratislava –Petržalka dňa 16. 09. 2008.

Uznesenie č. 357
zo dňa 01. 10. 2002

Miestne zastupiteľstvo mestskej časti Bratislava-Petržalka s c h v a ľ u j e podmienky, po splnení ktorých budú posudzované v bytovej a sociálnej komisii žiadosti o odpustenie poplatkov z omeškania úhrady nájomného a služieb spojených s nájmom obecného bytu, ktoré eviduje správcovská organizácia, ak žiadateľ o takéto odpustenie požiada prenajímateľa: 
1.	Žiadateľ má uhradenú pohľadávku na nájomnom a službách spojených s nájmom bytu vo výške istiny
2.	Odo dňa uhradenia pohľadávky na nájomnom a službách spojených s nájmom bytu vo výške istiny uplynulo najmenej 12 mesiacov
3.	Žiadateľ uhradil 10% z celkovej výšky poplatkov z omeškania úhrady nájomného a služieb spojených s nájmom bytu
4.	Žiadateľ si riadne plní povinnosti vyplývajúce z nájmu bytu
Žiadateľ, ktorý zabezpečil náhradné ubytovanie nájomcovi, ktorému bol vypovedaný nájom bytu a podpísal dohodu o prevzatí dlhu tohto nájomcu, ktorý eviduje správcovská organizácia, môže požiadať prenajímateľa o odpustenie poplatkov z omeškania úhrady nájomného a služieb spojených s nájmom bytu, po splnení nasledovných podmienok :
1.	Žiadateľ má uhradenú pohľadávku na nájomnom a službách spojených s nájmom bytu vo výške istiny
2.	Odo dňa uhradenia pohľadávky na nájomnom a službách spojených s nájmom bytu vo výške istiny uplynulo najmenej 12 mesiacov
3.	Žiadateľ si riadne plní povinnosti vyplývajúce z nájmu bytu
4.	Žiadateľ si prenajatý byt upraví na vlastné náklady

Príloha č. 2

Stanovisko
zo zasadnutia sociálnej a bytovej komisie zo dňa 19. 08. 2008

K bodu: Odpustenie poplatkov z omeškania úhrady nájomného a plnení poskytovaných s užívaním bytu             

Prítomní : Anna Sotníková, Oľga Adamčiaková, Viera Palková, Michal Novota, Rastislav Pavlík	

Stanovisko

k žiadosti Tibora Benkócziho 
Sociálna a bytová komisia odporúča neodpustiť poplatky z omeškania  úhrady nájomného a plnení poskytovaných  s užívaním bytu  č. 18 na Rovniankovej ul. č. 13 v Bratislave           

Hlasovanie	
prítomní		5
za			5	                 
proti			0           
zdržal sa		0     

k žiadosti Lady Kuzmínovej  
Sociálna a bytová komisia odporúča neodpustiť poplatky z omeškania  úhrady nájomného a plnení poskytovaných  s užívaním bytu  č. 18 na Wolkrovej ul. č. 45 v Bratislave           

Hlasovanie	
prítomní		5
za			5	                 
proti			0           
zdržal sa		0     

k žiadosti Jaroslava Pařenicu a Evy Pařenicovej   
Sociálna a bytová komisia odporúča neodpustiť poplatky z omeškania  úhrady nájomného a plnení poskytovaných  s užívaním bytu  č. 32 na Budatínskej ul. č. 17 v Bratislave           

Hlasovanie	
prítomní		5
za			5	                 
proti			0           
zdržal sa		0     

V Bratislave         19. 08. 2008                                            Mgr.Anna Sotníková                                                                                                    

							          predsedníčka komisie	

Príloha č. 3

Odporúčajúce stanovisko
finančnej komisie pri miestnom zastupiteľstve Bratislava-Petržalka zo dňa 11.09.2008

Prítomní: : Mgr. Belohorec, Ing. Vermeš, Ing. Kocka, MUDr. Janota PhD., CSc,
                   
Neprítomní: Ing. Weissensteiner, Ing. Hanák, Ing. Plšek , Mgr. Bakerová-Dragúňová,  Števove

K bodu : 
Žiadosť o odpustenie poplatkov z omeškania úhrad nájomného 
Odporúčajúce stanovisko:
Finančná komisia odporúča na základe stanoviska sociálnej komisie neodsúhlasiť odpustenie poplatkov z omeškania. 

Hlasovanie:
Prítomní :   4
Za           : 4
Proti        : 0
Zdržal sa : 0

V Bratislave 11.09.2008                                                    Mgr. Michal Belohorec v.r.
                                                                                             predseda FK
Za správnosť: Ing. Lukáček